L 273/14
ET
Euroopa Liidu Teataja
21.10.2022
KOMISJONI RAKENDUSMÄÄRUS (EL) 2022/1992, 20. oktoober 2022, millega kiidetakse kooskõlas Euroopa Parlamendi ja nõukogu määrusega (EL) nr 528/2012 heaks Tanacetum cinerariifolium’i avanenud küpsetest õitest süsivesiniklahustitega ekstraheerimisel saadud Chrysanthemum cinerariaefolium’i ekstrakti kasutamine tooteliiki 19 kuuluvate biotsiidide toimeainena (EMPs kohaldatav tekst)
EUROOPA KOMISJON,
võttes arvesse Euroopa Liidu toimimise lepingut, võttes arvesse Euroopa Parlamendi ja nõukogu 22. mai 2012. aasta määrust (EL) nr 528/2012, milles käsitletakse biotsiidide turul kättesaadavaks tegemist ja kasutamist, (1) eriti selle artikli 89 lõike 1 kolmandat lõiku, ning arvestades järgmist: (1)
Komisjoni delegeeritud määrusega (EL) nr 1062/2014 (2) on kehtestatud loetelu olemasolevatest toimeainetest, mida tuleb hinnata seoses nende võimaliku heakskiitmisega biotsiidides kasutamiseks.
Tanacetum cinerariifolium’i avanenud küpsetest õitest süsivesiniklahustitega ekstraheerimisel saadud Chrysanthemum cinerariaefolium’i ekstrakt kuulub kõnealusesse loetellu.
(2)
Tanacetum cinerariifolium’i avanenud küpsetest õitest süsivesiniklahustitega ekstraheerimisel saadud Chrysanthemum cinerariaefolium’i ekstrakti on hinnatud seoses selle kasutamisega biotsiidides, mis kuuluvad Euroopa Parlamendi ja nõukogu direktiivi 98/8/EÜ (3) V lisas määratletud tooteliiki 19 (repellendid ja atraktandid), mis vastab määruse (EL) nr 528/2012 V lisas määratletud tooteliigile 19.
(3)
Referentliikmesriigiks määratud Hispaania hindav pädev asutus esitas 1. septembril 2010 komisjonile hindamisaruande ja oma järeldused.
Pärast hindamisaruande esitamist toimusid arutelud tehnilistel koosolekutel, mida alguses korraldas komisjon ja pärast 1. septembrit 2013 Euroopa Kemikaaliamet (edaspidi „amet“).
(4)
Määruse (EL) nr 528/2012 artikli 90 lõikest 2 järeldub, et aineid, mille hindamise viisid liikmesriigid lõpule 1. septembriks 2013, tuleb hinnata vastavalt direktiivi 98/8/EÜ sätetele.
(5)
Vastavalt määruse (EL) nr 528/2012 artikli 75 lõikele 1 valmistab toimeaine heakskiitmise taotlust käsitleva ameti arvamuse ette biotsiidikomitee.
Kooskõlas delegeeritud määruse (EL) nr 1062/2014 artikli 7 lõikega 2 võttis biotsiidikomitee 3. detsembril 2021 vastu ameti arvamuse, (4) võttes arvesse toimeainet hinnanud pädeva asutuse järeldusi.
(6)
Selle arvamuse kohaselt vastavad tooteliiki 19 kuuluvad biotsiidid, mis sisaldavad Tanacetum cinerariifolium’i avanenud küpsetest õitest süsivesiniklahustitega ekstraheerimisel saadud Chrysanthemum cinerariaefolium’i ekstrakti, eeldatavalt direktiivi 98/8/EÜ artikli 5 lõike 1 punktides b, c ja d sätestatud nõuetele, kui on täidetud nende kasutust reguleerivad nõuded.
(1) ELT L 167, 27.6.2012, lk 1.
(2) Komisjoni 4. augusti 2014. aasta delegeeritud määrus (EL) nr 1062/2014 Euroopa Parlamendi ja nõukogu määruses (EL) nr 528/2012 osutatud tööprogrammi kohta, milles käsitletakse kõigi biotsiidides sisalduvate olemasolevate toimeainete süstemaatilist läbivaatamist (ELT L 294, 10.10.2014, lk 1).
(3) Euroopa Parlamendi ja nõukogu 16. veebruari 1998. aasta direktiiv 98/8/EÜ biotsiidide turuleviimise kohta (EÜT L 123, 24.4.1998, lk 1).
(4) Biotsiidikomitee arvamus Tanacetum cinerariifolium’i avanenud küpsetest õitest süsivesiniklahustitega ekstraheerimisel saadud Chrysanthemum cinerariaefolium’i ekstrakti toimeainena heaks kiitmise taotluse kohta; tooteliik: 19.
ECHA/BPC/314/2021, vastu võetud 3. detsembril 2021.